Rapla Kirikumuusika Festival
Rapla Kirikumuusika Festival toimub nii Raplas kui kogu Rapla maakonnas 30-ndat korda. Festivali avab Rapla keskväljakul 26.06, kell 12 muusikaline perepäev. Avapäeva lõpetab kell 19 suurejooneline kontsert Rapla Maarja-Magdaleena kirikus, millele eelneb festivali patrooni EELK peapiiskop Urmas Viilmaga vestluskohtumine Rapla kiriku aias. Festivali kunstiline juht on Pille Lill ja korraldaja Muusikute fond PLMF. Juubelifestivali esinejate seas on midagi igale muusikamaitsele, nii klassikalist kui kaasaegsemat muusikat.